Mênggah sajatosipun mêndhêm punika mèh sami kalihan nyangkok, ingkihinggih. mawi dipun kêrêt kiwatêngênipun sarta dipun kêrik punapa. Nanging inggih kenging katindakakên botên sarana patrap makatên. Limrahipun ingkang dipun pêndhêm punika wit utawi pang ingkang taksih ênèm, watawis umur sataun. Manawi wit ingkang badhe dipun pêndhêm botên gadhah pang ingkang ênèm, wit wau kakêthoka sanginggilipun siti, ingriku lajêng mêdal trubusipun pintên-pintên, trubus punika ing taun ngajêngipun kenging lajêng dipun pêndhêm. Mênggah patrapipun makatên.